## Uredba o izmjenama i dopunama Uredbe o unutarnjem ustrojstvu Ministarstva kulture

### NN 110/2004 (11.8.2004.), Uredba o izmjenama i dopunama Uredbe o unutarnjem ustrojstvu Ministarstva kulture

# Vlada Republike Hrvatske

2105

Na temelju članka 60. stavka 1.
i 2. Zakona o sustavu državne uprave (»Narodne novine«, br. 75/93, 92/96,
48/99, 15/2000, 127/2000, 59/2001 i 199/2003), Vlada Republike Hrvatske je na
sjednici održanoj 4. kolovoza 2004. godine donijela

## UREDBU

### o izmjenama i dopunama Uredbe o unutarnjem ustrojstvu Ministarstva kulture

Članak 1.

Uredbi o unutarnjem ustrojstvu
Ministarstva kulture (»Narod­ne novine«, broj 16/2004.) u članku 2. stavku 1.
točki 1. dodaje se podtočka 1.1. koja glasi:

»1.1. Odjel za unutarnji nadzor«

Točka 9. mijenja se i glasi:

»9. Uprava za gospodarenje i
financiranje

9.1. Odjel za planiranje i
financiranje

9.1.1. Odsjek za zaštitu
kulturne baštine i investicije

9.1.2. Odsjek za financiranje i
porezni i carinski sustav

9.2. Odjel za računovodstvo

9.2.1. Odsjek za plaće

9.2.2. Odsjek za blagajnu i
osobne rashode

9.2.3. Odsjek za financijsko
knjigovodstvo i riznicu

9.2.4. Odsjek likvidature i
deviznog plaćanja«

Članak 2.

U članku 3. dodaje se stavak 2.
koji glasi:

»Odjel za unutarnji nadzor
obavlja najsloženije poslove unutarnjeg nadzora korištenja proračunskih
sredstava, provjerava pravilnost njihova korištenja, obavlja provjeru primjene
zakona i drugih propisa u vezi s državnim proračunom, ukazuje na uočene
nepravilnosti i poduzima mjere za njihovo otklanjanje, sastavlja izvješća o
obavljenom nadzoru, surađuje s državnom revizijom, postupa u pojedinim
predmetima po pravu nadzora, predlaže mjere za bolju usklađenost djelovanja
uprava, kontrolira rad unutarnjih ustrojstvenih jedinica, vrši dio poslova
prethodne kontrole u ustanovama u kulturi po nalogu ministra, koordinira rad s
drugim državnim tijelima, nadzire postupak javne nabave, kontrolira valjanost
zaključenih ugovora i korektnost njihovog izvrša­va­nja, izrađuje plan
unutarnjeg nadzora, predlaže metode rada, podnosi izvješće ministru te obavlja
druge poslove po nalogu ministra.«

Članak 3.

U članku 11. stavak 2. mijenja
se i glasi:

»U Upravi se ustrojavaju:

9.1. Odjel za planiranje i
financiranje

U Odjelu za planiranje i
financiranje izrađuje se prijedlog državnog proračuna za Ministarstvo i
proračunske korisnike u nadležnosti Ministarstva kulture, financiranje redovne
djelatnosti ustanova i stručnih udruga iz djelokruga Ministarstva, prati i
analizira trošenje proračunskih sredstava u skladu sa financijskim planovima,
planira i prati izvršenje programa investicijskih ulaganja kulturnih
djelatnosti i potreba, zaštite kulturne baštine, zaštite prirode i javnog
informiranja, te programa odobrenih temeljem natječaja, prati, proučava i
stručno obrađuje ekonomska pitanja vezana za porezni i carinski sustav, kao i
praćenje izvršenja istih, te obavljaju i ostali poslovi po nalogu i naputku
čelnika Odjela odnosno Uprave.

9.1.1.
Odsjek za zaštitu kulturne baštine i investicije

U
Odsjeku za zaštitu kulturne baštine i investicije planira se i prati izvršenje
programa zaštite kulturnih dobara (pokretnih i nepokretnih), te planira i prati
izvršenje programa investicijskih ulaganja za kulturne potrebe.

9.1.2.
Odsjek za financiranje i porezni i carinski sustav

U
Odsjeku za financiranje i porezni i carinski sustav izrađuje se prijedlog državnog
proračuna za Ministarstvo i proračunske korisnike u nadležnosti Ministarstva
kulture, financiranje redovne djelatnosti ustanova i stručnih udruga iz
djelokruga Ministarstva, prati i analizira trošenje proračunskih sredstava u
skladu sa financijskim planovima, te prate i obrađuju pitanja vezana uz porezne
i carinske olakšice i oslobođenja.

9.2. Odjel za računovodstvo

U Odjelu za računovodstvo
organiziraju se, koordiniraju i prate svi stručni i operativni poslovi vezani
uz sustav Državne riznice, izradu financijskih izvješća u sladu sa zakonom za
Ministarstvo, kao i konsolidiranih izvješća za ustanove kulture, obračun plaća,
blagajna i vođenje svih knjigovodstvenih evidencija i analitike u skladu sa
zakonom i Pravilnikom o prora­čunskom računovodstvu i računskom planu,
sudjeluje u izradi državnog proračuna, te obavljaju i drugi poslovi po nalogu i
naputku čelnika Odjela odnosno Uprave.

9.2.1.
Odsjek za plaće

U
Odsjeku za plaće vrši se obračun plaća za Ministarstvo i konzervatorske odjele,
te izrada svih izvješća vezanih za plaće u skladu sa zakonom.

9.2.2.
Odsjek za blagajnu i osobne rashode

U
Odsjeku za blagajnu i osobne rashode obavljaju se poslovi vezani uz isplate o
putnim nalozima, ugovorima o djelu, isplate troškova prijevoza, te deviznu
blagajnu.

9.2.3.
Odsjek za financijsko knjigovodstvo i riznicu

U
Odsjeku za financijsko knjigovodstvo i riznicu obavljaju se poslovi obrade
financijske dokumentacije, knjiženje i izrada bilance u skladu sa Pravilnikom o
proračunskom računovodstvu, te poslovi vezani uz sustav državne riznice
(planovi, zahtjevi, izvješća).

9.2.4.
Odsjek likvidature i deviznog plaćanja

U
Odsjeku likvidature i deviznog plaćanja vrše se sva plaćanja po računima i
ugovorima, devizna plaćanja, kao i sve potrebne evidencije o istima.«

Članak 4.

Ova Uredba stupa na snagu danom
objave u »Narodnim novinama«.

Klasa: 023-03/04-01/14
Urbroj: 5030108-04-3
Zagreb, 4. kolovoza 2004.

Predsjednik
**dr. sc.** **Ivo Sanader**, v. r.

Uredba, NN 110/2004-2105